open-index/open-wikipedia-markdown huggingface dataset:
Shake Hands with the Devil

**Shake Hands with the Devil** kan bety:
* ''Shake Hands with the Devil'' (1959), film regissert av Michael Anderson
* ''Shake Hands with the Devil'' (album), album av Kris Kristofferson
* ''Shake Hands with the Devil'' (bok), bok om folkemordet i Rwanda av Roméo Dallaire
** *[[Shake Hands with the Devil: The Journey of Roméo Dallaire]]*, kanadisk dokementar inspirert av Dallaires bok
** ''Shake Hands with the Devil'' (2007), film basert på Dallaires bok, regissert av Roger Spottiswoode
Björn O. Nilsson

**Björn O. Nilsson**, alt.  **Björn Nilsson** (født 11. januar 1956) er en svensk biokjemiker og bedriftsleder. Han var fra august 2008 administrerende direktør for Kungl. Ingenjörsvetenskapsakademien (IVA), der han etterfulgte Lena Treschow Torell. Nilsson var tidligere suksessfull idrettsutøver innen friidrett (mellomdistansløper).

Nilsson har siden 1. juni 2018 vært landshøvding i Norrbottens län.

Nilsson disputerte i 1986 i biokjemi ved KTH i Stockholm, hans doktoravhandling hadde tittelen *Fusions to the gene encoding staphylococcal protein A*. Han har publisert 63 vitenskapelige artikler samt 8 patenter/patentsøknader. 

Nilsson har tidligere arbeidet i flere ledende stillinger innenfor bioteknikk- og legemiddelindustrien. Han var i mer enn ti år i Pharmaciakonsernet, hvorav fire år som FoU-sjef hos Amersham Pharmacia Biotech i Uppsala. Deretter var han administrerende direktør for Karo Bio AB til 2005. 2005–2006 var han direktør för forretnings- og teknikkutvikling hos Biacore International AB. og 2007–2008 var han forretningsutviklingssjef hos Biovitrum (fra 2007)

Årene 2003–2006 var Nilsson styreleder for bransjeforeningen for bioteknikkindustrien i Sverige, SwedenBIO.

Han är styremedlem i BioInvent International AB samt nestleder i styret for Ångpanneföreningens Forskningsstiftelse (Åforsk).

Nilsson ble i 1996 innvalgt som medlem av Ingenjörsvetenskapsakademien, i dets avdeling for bioteknikk.

## Idrettskarriere
Før Björn O. Nilsson begynte sin forsker- og akademiske karriere var han framgangsrik mellomdistanseløper for Turebergs IF. Han tok elleve SM-gull på 800 og 1500, fem individuelle og seks i stafett. På 800 m vant han i 1976 og 1978 og på 1500 m i 1977, 1978 og 1980. I stafett 4x800 m vant han gull 1978 og 1979 og på 4x1500 m i 1978, 1979, 1981 og 1982. Hans rekord var: 1.47,7 på 800 m; 2.20,4 på 1000 m; 3.39,39 på 1500 m og 3.57,78 på 1 engelsk mil.

## Referanser


## Kilder
* 
*
Jón Þorláksson

:*Se også presten og oversetteren [[Jón Þorláksson á Bægisá]]

*'Jón Þorláksson''' (født 3. mars 1877, død 20. mars 1935) var Islands statsminister fra 8. juli 1926 til 28. august 1927.

Jón var medlem av det daværende partiet Íhaldsflokkurinn (1924-29), og var partiets eneste formann. Partiet bidro senere til dannelsen av Sjálfstæðisflokkurinn, hvor Jon var formann 1929-34. Han var utdannet ingeniør fra Polyteknisk Læreanstalt i København. Jón var Reykjavíks borgermester fra 30. desember 1932 fram til sin død.
Chen Yuan

**Chen Yuan** (kinesisk: 陈元, født i januar 1945 i Qingpu i Shanghai i Kina) er en kinesisk kommunistisk politiker og manager. Han er guvernør for China Development Bank.

Hans far var Chen Yun, en fremtredende tidlig kommunistisk leder. 

## Referanser


## Eksterne lenker
*  
* 
*
Li Xiaopeng (politiker)

**Li Xiaopeng** (; født i juni 1959 i Chengdu i provinsen Sichuan i Folkerepublikken Kina) er en kinesisk politiker og forretningsmann. Han er sønn av den tidligere presidenten Li Peng, og regnes derfor som tilhørende det såkalte kronprinspartiet.

Li Xiaopeng har vært president for China Huaneng Group og Huaneng Power International, og ble senere viseguvernør for provinsen Shanxi. 

## Referanser


## Eksterne lenker
*
Li Xiaopeng

**Li Xiaopeng** er navnet til flere personer:

*Li Xiaopeng (politiker) (李小鹏), født 1959, kinesisk politiker og forretningsmann
*Li Xiaopeng (fotball) (李小鹏), født 1975, kinesisk fotballspiller og -trener
*Li Xiaopeng (turner) (李小鹏), født 1981, kinesisk turner
Halldór Jakobsson

**Halldór Jakobsson** (født 2. juli 1735, død 9. september 1810) var en islandsk sysselmann i Strandasýsla nordvest på Island, forfatter og folkeminnesamler. Flere sagatekster er nedskrevet av ham, blant annet *[[Ármanns saga in yngri]]*, i tillegg skrev han også andre tekster. Halldór hadde et dårlig rykte som embetsmann.

## Referanser
Sartori

**Sartori** er etternavnet til blant andre:

* Alessio Sartori (f. 1976), italiensk olympisk roer.
* Francesco Sartori (f. 1957), italiensk komponist og musiker.
* Giovanni Sartori (1924–2017), italiensk statsviter.
Giuseppe Sannino

**Giuseppe Sannino** (født 30. april 1957 i Ottaviano i Campania) er en italiensk fotballtrener og tidligere midtbanespiller og fra 2012 trener for Serie A-laget Palermo.

Som AC Siena-trener berget Sannino lagets deltagelse i Serie A i 2011, og han tok også laget til semifinalen i Coppa Italia der de tapte for SSC Napoli, som senere vant finalen over Juventus.

## Referanser


## Eksterne lenker
*
Sara Alström

**Sara Catharina Alström** (født 28. oktober 1975 i Stockholm) er en svensk skuespiller. Hun startet å spille teater da hun var 11 år, da sammen med sin lillesøster, Hanna. Hun studerte ved Balettakademien 1993–95 og Kulturama 1994–96 og senere i New York ved Actors Studio og Stella Adler Studio of Acting.

## Filmografi (utvalg)
* *[[Badhuset (1989)|Badhuset]]* (1989)
* *[[Sebastian (film)|Sebastian]]* (1995)
* *[[Rederiet]]* (TV, 1996)
* *[[Venner og fiender]]* (TV, 1996)
* *[[9 millimeter]]* (1997)

## Referanser


## Eksterne lenker
* 
* Sara har byttet fokus - Artikkel i ostran.se
* Jag har inte stängt några dörrer - Artikkel i allehanda.se
* Sara Alström i Svensk filmdatabas
Ragnar Sohlman

**Ragnar Sohlman** (født 26. februar 1870 i Stockholm, død 9. juli 1948 på Karolinska sjukhuset i Solna) var en svensk direktør, kjemiingeniør og  grunnlegger av Nobelstiftelsen.

Ragnar Sohlman ble født i Stockholm som sønn av den kjente avismannen August Sohlman og dennes hustru Hulda Maria Sandeberg. I 1887 begynte han studier ved Kungliga tekniska högskolan og ble i 1890 uteksaminert som sivilingeniør i kjemi og kjemisk teknologi.

I 1890–1893 arbeidet han i USA og i 1893 ble han Alfred Nobels assistent i San Remo. I Nobels testamente fra 1895 nevnes Sohlman og Rudolf Liljeqvist som testamentsfullbyrdere:

Korrigert for inflasjonen tilsvarte 100&nbsp;000 kroner i 1895 rundt 5 millioner kroner i dagens (2012) pengeverdi, så Nobels testamente la ikke bare en tung oppgave på Sohlman, men gjorde han også til en formuende mann.

Alfred Nobel døde i 1896, og Sohlman og Liljeqvist var i årene 1897–1900 sysselsatt med å forsøke å iverksette Nobels hensikter. Testamentet inneholdt ikke et detaljert regelverk for hvordan prisvinnerne skulle utvelges, og det ble også bestridt av Nobels slektninger, så oppgaven Sohlman, Liljeqvist og deres rådgivere opptatt i flere år. Begge to ble dermed blant de mest betydningsfulle i opprettelsen av Nobelstiftelsen og stiftelsen av Nobelprisen, hvor Sohlman satt i interimsstyret og organiserte virksomheten. I 1929–1946 var Sohlman administrerende direktør i Nobelstiftelsen.

Parallelt med oppdraget som testamentsfullbyrder fortsatte Sohlman å være virksom innen Bofors, som disponent for datterselskapet AB Bofors Nobelkrut fra 1898 til 1919. Han var deretter kommerseråd og sjef for industrikontoret innen Kommerskollegium fra 1920 til 1935, og konstituert generaldirektør for Kommerskollegium fra 1935 til 1936. Han satt i mange år i Bofors' styre, samt i flere andre selskaps styrer. Sammen med Henrik Schück skrev Sohlman biografien *Alfred Nobel och hans släkt* og på egen hånd forfattet han ytterligere et verk om Nobel, som ble utgitt posthumt.

Han ble i 1919 valgt inn som medlem av Ingenjörsvetenskapsakademien (æresmedlem fra 1935) og erhöll Illis Quorum i 1940.

Med sin hustru Ragnhild Ström fikk han sønnene Rolf R:son Sohlman og Sverre R:son Sohlman samt døtrene Astrid Sohlman (gift Nyblom) og Ingrid, som døde i ung alder.

## Referanser

## Litteratur
* Gregory Ljungberg og Sigurd Lindman, artikkel i *Svenska Män och Kvinnor del 7*, Albert Bonniers förlag (1954)
*
Tiabaya (distrikt)

**Tiabaya** er et distrikt i provinsen Arequipa i regionen Arequipa i Peru. Distriktets nasjonale statistikkode er 040123 og hovedstaden er Tiabaya.

## Landsbyer i distriktet Tiabaya

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Tiabaya
Det internasjonale tribunalet for Rwanda

**Det internasjonale tribunalet for Rwanda** (engelsk **', **ICTR**; [[fransk]] **', TPIR) var en internasjonal domstol etablert av FNs sikkerhetsråd, som eksisterte fra 1995 til 2015. Domstolens oppgave var å dømme de ansvarlige for folkemordet i Rwanda. Domstolen ga et vesentlig bidrag til rettsutvikling og -praksis når det gjelder folkemord. ICTR ble etterfulgt av Den internasjonale restmekanismen for straffetribunaler (Restmekanismen, MICT).

ICTR var den første internasjonale domstol som avsa fellende dom over personer ansvarlig for folkemord. Den var den første domstol som tolket Genekonvensjonenes folkemordbegrep, og var også den første institusjon som slo fast at voldtekt ble brukt som middel til å utøve folkemord. ICTR var også den første domstol som holdt medlemmer av pressen ansvarlige for medvirkning til folkemord.

Rundt 800.000 døde under folkemordet, for en stor del ble disse drept med klubber eller macheter. Det var anslagsvis 200.000 som deltok i drapene. Det var opp til 90.000 personer internert i overfylte fengsler i påvente av rettsoppgjør. Det var tidlig klart at domstolen ville fokusere på et langt mindre antall ledere.

## Historie
Tribunalet ble lagt til Arusha i Tanzania og det hadde kontorer i Kigali, Rwanda. Domstolens ankeinstans lå i Haag i Nederland. 

ICTR behandlet i sin virksomhetstid tilsammen 94 saker. Sakene førte til at 62 ble funnet skyldig, 14 ble frifunnet og 10 tiltalte overført til nasjonale domstoler. Videre ble tre tiltaler overført Restmekanismen, tre tiltalte døde før saken var ferdigbehandlet og to saker ble trukket av påtalemyndigheten.

ICTR behandlet sin siste sak i førsteinstans i 2012. Deretter sto bare ankesaker til behandling og dessuten arrestordrene av Félicien Kabuga, Protais Mpiranya, og Augustin Bizimana, som var saker som ble overført Restmekanismen.

## Referanser
Mattias Gardell

**Hans Bertil Mattias Gardell** (født 10. august 1959 i Stockholm) er en svensk professor i religionsvitenskap. Han er innehaver av Nathan Söderbloms professorat i sammenlignende religion ved Uppsala universitet. Han tok doktorgraden i sammenlignende religionsforskning ved Stockholms universitet i 1995 med avhandlingen *Countdownto Armageddon: Minister Farrakhan and the Nation of Islam in the Latter Days.*

Gardell var ett av forsvarets vitner for å belyse den tiltaltes samfunnssyn i rettssaken mot Anders Behring Breivik.

Han er bror til forfatteren og artisten Jonas Gardell.

## Referanser
Styrmir Kárason

**Styrmir Kárason** (norrønt *Styrmir fróði Kárason*;  ca 1170-1245) var en islandsk prest, sagaredaktør og lovsigemann.

Han var prestutdannet, og vokste muligens opp i Tingøyrar kloster, hvor han kan ha samarbeidet med presten og sagaforfatteren Karl Jonsson. Omkring 1220 var Styrmir huskapellan og sekretær hos Snorre Sturlason på Reykholt. Han var lovsigemann 1210-1214 og 1232-1235. Fra 1235 var han abbed i Viðeyjarklaustur.

Det er ikke kjent at Styrmir skrev noen sagatekster selv, men han redigerte flere tekster, og tilføyde nye avsnitt i noen av dem. Hans navn er blant annet knyttet til Landnåmabok slik den er kjent fra Hauksbok, en egen versjon av sagaen om Olav den hellige kalt Lífssaga Ólafs helga eftir Styrmi fróða og kjent fra Flateyboken, Sverres saga (som opprinnelig er skrevet av Karl Jonsson, men hvor den versjonen som er kjent fra Flateybok kommer fra Styrmir) og til den kjente, sist reviderte versjonen av Harðar saga ok Hólmverja.

## Referanser
The Number of the Beast (sang)

**«The Number of the Beast»** er en sang av det britiske heavy metal-bandet Iron Maiden, og bandets syvende single, den andre fra albumet med samme navn fra 1982. Singelen ble utgitt første gang 26. april 1982.

Ved utgivelsen skapte sangen furore i USA grunnet teksten som refererer til «Dyrets tall», tallet 666 som omtales i Johannes' åpenbaring i det Det nye testamentet, og som symboliserer antikrist eller djevelen. Dette gjorde at mange hevdet at bandet var satanistisk, og det var protestaksjoner på turneen med blant annet brenning av albumet. Men dette hindret ikke sangen i å bli en av bandets mest populære, muligens nettopp derfor, og den kom helt opp på 18.-plass på den britiske UK Singles Chart. Den blir spilt på nesten alle bandets konserter, har blitt coveret utallige ganger og er brukt i flere videospill og filmer.

## Utgivelser
### 1982 7" vinyl <small>(EMI 5287)</small>
# «The Number of the Beast» (Steve Harris)
# «Remember Tomorrow» (konsertopptak fra Italia) (Paul Di'Anno, Harris)

Også utgitt på rød/klar vinyl (EMI 5287), 12" (1A K052-1076386), og kassett (EMI TC IM3)

#### 2005 CD <small>(EMS 666)</small>
# «The Number of the Beast» (Harris) 
# «The Number of the Beast» (konsertopptak - Brixton Academy, London 19.–21. mars 2002) (Harris)
# «Hallowed Be Thy Name» (konsertopptak - Brixton Academy, London 19.–21. mars 2002) (Harris)
# Video - «The Number of the Beast» (Harris) 
# Video - «The Number of the Beast» (konsertopptak 2002) (Harris)

#### 2005 7" Rød vinyl <small>(EM 666)</small>
# «The Number of the Beast» (Harris) 
# «The Number of the Beast» (konsertopptak - Brixton Academy, London 19.–21. mars 2002) (Harris)  

#### 2005 12" bildedisk <small>(12EM 666)</small>
# «The Number of the Beast» (Harris) 
# «The Number of the Beast» (konsertopptak - Brixton Academy, London 19.–21. mars 2002) (Harris) 
# «The Number of the Beast» (Di'Anno, Harris)

## Personell
*Bruce Dickinson – vokal
*Dave Murray – gitar
*Adrian Smith – gitar
*Steve Harris – bassgitar
*Clive Burr – trommer
*Janick Gers - gitar (konsertopptak - 2005)
*Nicko McBrain - trommer (konsertopptak - 2005)

__NOTOC__
Tosta

* se systematisk inndeling

***Tosta*** er en gruppe (slekt) av sommerfugler som tilhører familien smygere (Hesperiidae).

## Utseende
Middelsstore, bredvingede, mørke smygere. Vingene har et blåfiolett skinn og vekslende lysere og mørkere tverrbånd.

## Levevis
De grønne larvene lever på busker i familien Melastomataceae.

## Utbredelse
Slekten er utbredt i Mellom- og Sør-Amerika.

## Systematisk inndeling

Inndelingen følger Brower & Warren (2007).

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878 
*************** Erynnini Brues & Carpenter, 1932 – 130 arter fordelt på 17 slekter, stort sett Neotropiske region. 
**************** Slekten *Tosta* Evans, 1953
***************** *[[Tosta capra]]* Austin, 1999
***************** *[[Tosta gorgus]]* (Bell, 1937)
***************** *[[Tosta niger]]* (Williams & Bell, 1940)
***************** *[[Tosta platypterus]]* (Mabille, 1895)
***************** *[[Tosta saltarana]]* Steinhauser, 2007
***************** *[[Tosta sapasoa]]* Nicolay, 1973
***************** *[[Tosta taurus]]* Evans, 1953
***************** *[[Tosta tosta]]* Evans, 1953

## Kilder
* Brower, A.V.Z. og Warren, A. (2007) *Tosta* på Tree of life http://tolweb.org/Tosta/
* Markku Savela's Lepidoptera and some other life forms: Sjekkliste over artene. Hentet 18.6. 2012.
* Butterflies of America - *Tosta* spp. http://www.butterfliesofamerica.com/t/Tosta_a.htm
## Eksterne lenker
*
Baorini

* Se systematisk inndeling

**Baorini** er en gruppe av sommerfugler som tilhører familien smygere (Hesperiidae). Gruppen omfatter 11 slekter med 95 arter.

## Utseende
Disse smygerne er gjerne ensfarget brune. Vingene er forholdsvis smale, kroppen kort og tykk.

## Levevis
De aller fleste har larver på gress eller andre enfrøbladete planter.
Noen *[[Borbo]]*-arter kan gjøre skade på sukkerrør.

## Utbredelse
Gruppen er utbredt i den gamle verden, bortsett fra de kalde områdene.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Baorini Doherty, 1886 – 11 slekter. 
**************** Slekten *[[Baoris]]* Moore, 1881 - 7 arter, Øst-Asia
**************** Slekten *[[Borbo]]* Evans, 1949 - 21 arter, de fleste i Afrika, men også i Europa og Asia. Én europeisk art
**************** Slekten *[[Brusa]]* Evans, 1937 - 2 arter, Afrika
**************** Slekten *[[Caltoris]]* Swinhoe, 1893 - 19 arter, Sørøst-Asia
**************** Slekten *[[Gegenes]]* Hübner, 1819 - 4 arter, Afrika og Europa. To arter forekommer i Europa.
**************** Slekten *[[Iton (sommerfugl)|Iton]]* de Nicéville, 1895 - 2 arter, Sørøst-Asia
**************** Slekten *[[Parnara]]* Moore, 1881 - 9 arter, vidt utbredt
**************** Slekten *[[Pelopidas]]* Walker, 1870 - 10 arter, Afrika, Asia og Australia
**************** Slekten *[[Polytremis]]* Mabille, 1904 - 19 arter, Øst-Asia
**************** Slekten *[[Prusiana]]* Evans, 1937 - 2 arter, Sørøst-Asia
**************** Slekten *[[Zenonia]]* Evans, 1935 - 3 arter, Afrika

## Kilder
* Brower, A.V.Z. & Warren, A. (2007) Baorini på *Tree of life* http://tolweb.org/Baorini
* Markku Savela's Lepidoptera and some other life forms: Sjekkliste over artene. Hentet 19.6. 2012.

## Eksterne lenker
*
Moravia (New York)

**Moravia** er en landsby i fylket Cayuga i den amerikanske delstaten New York. Ved folketellingen i 2010 bodde det 1&nbsp;282 mennesker her, en liten nedgang fra 1&nbsp;363 i 2000. Landsbyen er den sørlige delen av byen Moravia og ligger sør for Auburn.

## Historie
Landsbyen var opprinnelig en del av den historiske militære landtraktaten til sentrale New York, som besto av nesten 8&nbsp;000 km² med land som ble øremerket som belønning, «bounty land», for å kompensere soldater fra New York etter deres deltagelse i den amerikanske uavhengighetskrigen mot England (1775–1783). På dette stedet var det da en tidligere, innfødt landsby.

Landsbyen ble grunnlagt i 1789 av John Stoyell, en veteran fra uavhengighetskrigen. Den ble da kalt for *Owasco Flats* etter områdets indianske opprinnelse. Dagens stedsnavn *Moravia* har tsjekkisk opprinnelse. Landsbyen ble innlemmet i 1837 og innlemmet på nytt i 1859 da den ble økt.

I den nærliggende Fillmore Glen State Park finnes det en kopi av den hytten som USAs 13. president, Millard Fillmore (1800–1874), ble født i.

Powers Library, som ble opprettet i 1880, er det eldste biblioteket i New York som har vært i bruk uavbrutt.

## Kjente mennesker med tilknytning
* Millard Fillmore ble gift i landsbyen.
* John D. Rockefeller, landsbyen var barndomshjemmet til den framtidige industrilisten.
* Andrew Dickson White, pedagogen og presidenten av Cornell University.

## Referanser


## Eksterne lenker
* Landsbyen Moravia, NY
* Historien til landsbyen Moravia
* Powers Library, biblioteket
* Foto, kart, historie og slektsforskning
Uggbreen

**Uggbreen** er en isbre i Andrée Land på Spitsbergen, Svalbard. Den er en dalbre og ligger øverst i Kartdalen. 

Breen har navn etter ordet «ugg», dvs. angst, frykt.

## Referanser
Anna Smolik

**Anna Smolik** (født 3. oktober 1928 i Wien) er en østerriksk skuespillerinne.

Hun fullførte skuespillerutdannelsen sin hos Maria Eis og Gisela Wilke. Parallelt med dette tok hun ballettimer. Fra 1945 spilte hun ved Landestheater i Linz og ved Wiener Burgtheater. Senere ble hun engasjert ved Tiroler Landestheater i Innsbruck, Theater Baden-Baden i Baden-Baden, Badisches Staatstheater i Karlsruhe og ved Bühnen der Stadt Köln i Köln. I 1964 spilte hun elskerinnen i stykket *Jedermann* ved Festspillene i Salzburg. I tillegg til teatervirksomhet har hun fra tid til annen vært engasjert i film og fjernsyn. I 1959 spilte hun den arrogante og bortskjemte aristokratdatteren Elisabeth von Gall i *[[Und ewig singen die Wälder]]*. Filmen var en kontroversiell adapsjon av Trygve Gulbranssens *[[Og bakom synger skogene]]*.

I 1964 giftet hun seg med skuespilleren Benno Hoffmann, som hun spilte med i kriminalserien *Die Schlüssel*. På begynnelsen av 1970-tallet trakk seg tilbake fra det offentlige liv.

## Filmografi
* 1955: *Zwischen den Zügen* (Fjernsynsfilm)
* 1957: *Eurydice* (Fjernsynsfilm)
* 1959: *[[Und ewig singen die Wälder]]* - Østerrike
* 1959: *Der König ist tot* (Fjernsynsfilm)
* 1960: *Paris, 20. juli* (Fjernsynsfilm)
* 1961: *Der Teufel spielte Balalaika* - Frankrike/Tyskland
* 1965: *Die Schlüssel* (Kriminalserie)
* 1965: *Nora oder ein Puppenheim* (Fjernsynsfilm)
* 1968: *Der Fall Wera Sassulitsch* (Fjernsynsfilm)
* 1969: *Nennen Sie mich Alex* (Fjernsynsfilm)
* 1970: *Der Fall Sorge* (Fjernsynsfilm)
* 1970: *Der Kurier der Kaiserin* (Fjernsynsserie); episode: *Die Sache mit Palapolo* 
* 1971: *Hamburg Transit* (Fjernsynsserie); episode: *35 Minuten Verspätung*

## Teateropptredener (utvalg)
* 1963: *De muntre fruer* i Windsor etter William Shakespeare, Hannover-Herrenhausen, Heckentheater
* 1964: *Jedermann* etter Hugo von Hofmannsthal, Festspillene i Salzburger

## Hørespill
* 6. november 1956: *Berta Garlan* etter Arthur Schnitzler; Regi: Max Ophüls - Produksjon : SWF

## Referanser


## Eksterne lenker
*
Nicky Maynard

**Nicholas David «Nicky» Maynard** (født 11. desember 1986) er en engelsk fotballspiller som spiller for Mansfield Town FC.

Maynard er opprinnelig fra talentfabrikken Crewe Alexandra der også den meget lovende tidligere West Ham-spilleren Dean Ashton kom fra.
Maynard spilte 59 kamper og scoret 32 mål under perioden i Crewe Alexandra før han meldte overgang til Bristol City i 2008.
Etter og ha spilt for Bristol City gjennom fire sesonger ble Maynard hentet til West Ham United av Sam Allardyce 31. januar 2012.

Maynard har slitt med og spille seg fast inn på laget i West Ham United, mye takket være lagkameratens Ricardo Vaz Tê's imponerende avslutning på 2011-2012-sesongen med 10 mål på 15 kamper.

## Referanser


## Eksterne lenker
*
Joachim Hansen (skuespiller)

**Joachim Hansen** (1930–2007) var en tysk skuespiller. Han er mest kjent for sine filmroller fra 1960- og 1970-tallet, der han ofte portretterte nasjonalsosialistiske offiserer og tyske tjenestemenn fra den andre verdenskrig.

Av nær 65 filmopptredener er hans mest kjente: *Der Stern von Afrika* som Hans-Joachim Marseille, Jürgen Stroop i *Ørnen har landet* og Alfred Jodl i *[[The Winds of War]]* og mini-serien *[[War and Remembrance]]*. Han spilte også Unge Dag Bjørndal i de kontroversielle adapsjonene *[[Und ewig singen die Wälder]]* og *[[Das Erbe von Björndal]]* av Trygve Gulbranssens *[[Bjørndaltrilogien|Bjørndaltrilogi]]*.

## Utvalgt filmografi
* : *Der Stern von Afrika*
* : *[[Und ewig singen die Wälder]]*
* : *Das Erbe von Björndal*
* : *Black Eagle of Santa Fe*
* : *Popsy Pop*
* : *The Boys from Brazil (film)|The Boys from Brazil*

## Referanser


## Eksterne lenker
*
Mørkvedmarka

:*Må ikke forveksles med [[Mørkvedmarka skole]]*

**Mørkvedmarka** er et strøk som ligger i bydel Mørkved i Bodø, Nordland. Mørkvedmarka er et vanlig begrep på området rundt Mørkvedmarka skole, med unntak av Bjørndalslia, som ligger nord for Mørkvedmarka. Andre strøk rundt er Støver, Bertnes, Mørkvedbukta, Mørkvedlia og Hunstad.  

Navnet peker på gården Mørkved og Mørkvedmarka er utmarka til denne gården. Matrikkelgårdes arealer går opp til Messiåsen ved Soløyvatnet og vanntårnet ligger øverst i Mørkvedmarka. 

## Referanser
Mørkvedmarka skole

**Mørkvedmarka skole** er ei grunnskole for elever fra 1. til 7.-klasse. Skolen har en gang vært Norges største, men har i senere tid blitt forbigått. Skolen består av flere bygg og er inndelt i baser. Etter sju år begynner elevene på Hunstad ungdomsskole.

## Fasiliteter
* Egen gymsal med to garderober 
* Skogsområder og løyper tilrettelagt turgåing
Hanna Alström

**Hanna Carolina Alström** (født 5. mars 1981 i Stockholm) er en svensk skuespiller.

Hanna Alström startet å spille teater ved *Unga Teatern* da hun var 5 år, da sammen med sin søster Sara, og under ledelse av Maggie Widstrand. Teatergruppen spilte ved mange ulike teatre i Stockholm. Da Alström var 6 år medvirket hun i Staffan Götestams forestilling *Gränsland* ved Puckteatern og ved Gröna Lund-teatern. Senere spilte hun barneroller ved Dramaten. Hun studerte ved Sankt Eriks gymnasium og senere ved Teaterhögskolan i Stockholm.

## Filmografi (utvalg)
* 1988 - *[[Gull-Pian]]*
* 1994 - *[[Bert (TV-serie)]]*
* 1995 - *[[Anmäld försvunnen]]* (TV)
* 1996 - *[[Skuggornas hus]]* (TV)
* 1997 - *[[Vita lögner]]* (TV)
* 1997 - *[[Aspiranterna]]* (TV)
* 1998 - *[[Skjærgårdsdoktoren]]* (TV)
* 1998 - *[[Längtans blåa blomma]]* (TV)
* 1999 - *[[Sherdil]]*
* 2000 - *[[Barnen på Luna]]* (TV)
* 2002 - *[[Nya tider]]* (TV)
* 2002 - *[[Cleo (TV-serie)]]*
* 2004 - *[[Fjorten suger]]*
* 2008 - *[[Livet i Fagervik]]* (TV)
* 2008 - *[[Kärlek 3000]]*
* 2009 - *[[Blomstertid]]* (TV)
* 2014 - **
* 2016 - *[[Sameblod]]*

## Referanser


## Eksterne lenker
* 
* Svensk filmdatabas
Kai Feng

**Kai Feng** (, født **He Kaifeng** 1906 i Pingxiang i provinsen Jiangxi i Kina, død 23. mars 1955) var en kinesisk kommunistisk politiker. 

Han ledet Kinas kommunistiske ungdomsliga fra 1932 til 1935. Han var den åttende president for Partiskolen for det kinesiske kommunistpartis sentralkomite, kommunistpartiets høyeste utdannelsesanstalt for partiarbeidere og ledere. Han ledet skolen fra 1953 til 1954.

## Referanser
Li Zhuoran

**Li Zhuoran** (, født i 1899, død i 1989) var en kinesisk kommunistisk politiker. Han var den niende president for Partiskolen for det kinesiske kommunistpartis sentralkomite, kommunistpartiets høyeste utdannelsesanstalt for partiarbeidere og ledere. Han ledet skolen fra 1954 til 1955.

## Eksterne lenker
* Mini-profile of Li Zhuoran
Godske Lindenov

**Godske Christoffersen Lindenov** til Lindersvold (død 1612 i København) var en dansk admiral og oppdagelsesreisende, mest kjent som deltager i Christian IVs ekspedisjoner til Grønland.

Godske var sønn av Christoffer Clausen Lindenov til Lindersvold (død 1593) og Sophie Hartvigsdatter Pless (død 1602). Han gikk på skolen i Sorø, og var med i prins Hans' følge, da denne reiste til Moskva for å gifte seg med tsar Boris Godunovs datter Xenia.

## Grønlandsekspedisjonene
I 1605 fikk han tjeneste i flåten, og deltok i en ekspedisjon til Grønland under overkommando av skotten Hans Køning (John Cunningham). Godske ble sjef på skipet «Den Røde Løve». Underveis oppsto det uenigheter mellom deltakerne, og utenfor Grønlands kyst skiltes Lindenovs skip fra resten av ekspedisjonen. «Den Røde Løve» ankret opp i en grønlandsk fjord, hvor det ble handlet med de innfødte. Kort før avreisen ble to inuitter bortført, bundet og tatt med til København, som levende bevis på at Grønland var gjenoppdaget. Christian IV og dronning Anna Cathrine besøkte etter ankomst skipet for å ta de to grønlenderne i øyesyn. 

Året etter førte Godske selv en mindre flåte til Grønland med James Hall som los, samt med grønlenderne Umik, Oqaq og Kigutikkaaq som besetningsmedlemmer. Meningen var at grønlenderne skulle gjøre det lettere å oppnå kontakt med de mennesker man forventet å treffe i Grønland. De gikk i land ved fjordene ved Holsteinsborg hvor de fant en boplass med omkring 40 hus. Også denne gang ble innfødte og deres kajakker røvet med. En av dem sprang over bord, mens to andre av de fire overlevende forsøkte ved ankomst i København å stikke av i kajakk. Lindenov fantaserte om sølvgruver på Grønland og satte inuittene til å demonstrere sine ferdigheter i kajakk i Københavns kanaler. Jens Bjelke grep dikterpennen og skrev:
:Av folk ble da hver gate full
:at én den andre løp omkull.
:Hver fryktet at han kom for silde, [for sent]
:ingen seg hjemme glemme ville. 

## Tokter i Østersjøen
I de følgende år ble Godske utsendt til Frankrike og til forskjellige tokt i Østersjøen. I 1610 ble han Holmens sjef. Da Kalmarkrigen mot Sverige brøt ut i 1611, var han virksom i Kalmarsund. Høsten 1612 sluttet han et forlik med Lübeck på reden ved Travemünde, for senere å vende svekket tilbake til København etter å ha pådratt seg en sykdom som herjet i flåten. Han døde straks etter ankomst.

## Ekteskap
Godske var den 10. mars 1611 blitt gift med Karen Gyldenstjerne, datter av Henrik Gyldenstjerne til Iversnæs og Birgitte Trolle. De fikk sammen sønnen Christoffer Godskesen Lindenov, som også senere ble admiral. Karen drev Lindersvold videre i enkestand, til hun døde i 1654. I Roholte kirke ved Lindersvold, fantes stadig i 1758 en messehagel med Godske og konens forbokstaver. Lindenovs Fjord på Grønlands østkyst og en vei i Aalborg er oppkalt etter Godske Lindenov.

## Referanser
Let Me In (film)

***Let Me In*** er en amerikansk skrekk- og dramafilm fra 2010. Filmen er regissert av Matt Reeves, og har Kodi Smit-McPhee og Chloë Grace Moretz i hovedrollene.

Filmen er en nyinnspilling av svenske *[[La den rette komme inn (film)|La den rette komme inn]]* (2008), som igjen er en filmadaptasjon av romanen med samme navn av John Ajvide Lindqvist. Lindqvist var for øvrig med på å skrive manuset også i nyinnspillingen.

## Handling
Owen (Kodi Smit-McPhee) er en ensom ung gutt som blir mobbet på skolen og som generelt ikke har noe godt liv. Dette endrer seg da han møter Abby (Chloë Grace Moretz), som i likhet med ham selv er ensom. Tilsynelatende er hun like gammel som Owen, og han ser derfor muligheten til å ha en venn i livet sitt. Men Abby har en stor hemmelighet: hun er vampyr, og om nettene dreper mennesker mot sin vilje. Owen er imidlertid fast bestemt på å hjelpe Abby, og sammen ender de opp med å beskytte hverandre.

## Rolleliste
* Kodi Smit-McPhee i rollen som Owen
* Chloë Grace Moretz i rollen som Abby
* Richard Jenkins i rollen som The Father
* Carla Buono i rollen som Owen's Mother
* Elias Koteas i rollen som The Policeman
* Sasha Barrese i rollen som Virginia
* Dylan Kenin som stemmen til Larry
* Chris Browning i rollen som Jack
* Ritchie Coster i rollen som Mr. Zoric
* Dylan Minnette i rollen som Kenny
* Jimmy Pinchak i rollen som Mark
* Nicolai Dorian i rollen som Donald
* Rebekah Wiggins i rollen som lege

## Referanser


## Eksterne lenker
*
Carl Lange (skuespiller)

**Carl Adolf Lange** (født 30. oktober 1909 i Flensburg, død 23. juni 1999 i Ostflidern) var en tysk skuespiller og stemmeskuespiller.

Lange virket først som kulisse- og dekorasjonsmaler og opptrådte første gang i Flensburg i 1925. Han virket så ved flere teatre, blant annet i Tilsit. I 1938 ble han Oberspielleiter ved Grenzlandtheater i Zittau. Fra 1946 til 1958 virket han ved Stuttgarter Bühnen.

Midt på 1950-tallet begynte han også å opptre i spillefilmer. Som følge av stemmen sin og det korte håret hans portretterte han ofte offiserer, adelige og andre respekterte personer. Han spilte blant annet Oberst von Gall i de kontroversielle adapsjonene *[[Und ewig singen die Wälder]]* og *[[Das Erbe von Björndal]]* av Trygve Gulbranssen *[[Bjørndaltrilogien|Bjørndaltrilogi]]*.

Lange spilte også i fjernsynsteater med historisk bakgrunn, filmatiseringen av litteratur og detektivserier. Han spilte blant annet i episoder av Derrick.

## Filmografi

## Hørespill (Utvalg)
* 1963: Die Blutsäule oder: Zeichen und Wunder am Sereth – Regi: Heinz von Cramer
* 1963: Strenger Abschied – Regi: Walter Knaus
* 1964: Durchreise – Regi: Peterpaul Schulz
* 1964: Die Bürger von Calais – Regi: Heinz von Cramer
* 1967: Pastorale 67 (av Otto Heinrich Kühner) – Regi: Fritz Schröder-Jahn
* 1981: Anatolien-Express – Regi: Heinz von Cramer
* 1982: Die Hauptmannstochter - Regi: Heinz von Cramer
* 1982: Blinde Liebe – Regi: Ulrich Heising
* 1982: Ameley, der Biber und der König auf dem Dach – Regi: Heinz von Cramer
* 1983: Einst und in alle Zukunft König - Ein Spiel vom Herrn Artus nach Terence Hanbury White und Sir Thomas Malory – Mitautor und Regi: Heinz von Cramer 
* 1983: Romeos Schwalbe – Regi: Walter Adler
* 1983: Die Raben – Regi: Heinz von Cramer
* 1983: Kwaidan – Regi: Heinz von Cramer
* 1984: Die einzige Geschichte – Regi: Heinz von Cramer
* 1984: Madame de la Carlière oder Die Wankelmütigen. Eine Unterhaltung im Nebel. Nach dem Französischen des Diderot von Hans Magnus Enzensberger – Regi: Hans Lietzau
* 1985: Die Komödie der Stadt Petersburg – Regi: Heinz von Cramer
* 1986: Romantische Tage in der Alhambra – Regi: Heinz von Cramer

## Referanser


## Eksterne lenker
* 
* Carl Lange i ''Die blaue Hand''
Gorgythion

* se systematisk inndeling

***Gorgythion*** er en gruppe (slekt) av sommerfugler som tilhører familien smygere (Hesperiidae).

## Utseende
Middelsstore, brunspraglete smygere. I likhet med mange andre Erynnini sitter de gjerne med den ytre delen av forvingene nedbøyde, det gir dem et karakteristisk utseende. Vingene har en silkeaktig glans, men ikke tydelige metallfarger hos denne slekten. Larvene er grønne med en rødbrun hodekapsel som har litt uttrukne bakhjørner.

## Levevis
Larvene lever på planter i familien Malpighiaceae.

## Utbredelse
Slekten er utbredt i Mellom- og Sør-Amerika.

## Systematisk inndeling

Inndelingen følger Brower & Warren (2007).

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878 
*************** Erynnini Brues & Carpenter, 1932 – 130 arter fordelt på 17 slekter, stort sett Neotropiske region. 
**************** Slekten *Gorgythion* Godman & Salvin, 1896
***************** *[[Gorgythion alcandra]]* (Dognin, 1891)
***************** *[[Gorgythion begga]]* (Prittwitz, 1868)
***************** *[[Gorgythion beggina]]* Mabille, 1898
***************** *[[Gorgythion canda]]* Evans, 1953
***************** *[[Gorgythion plautia]]* (Möschler, 1877)
***************** *[[Gorgythion vox]]* Evans, 1953

## Kilder
* Brower, A.V.Z. og Warren, A. (2007) *Gorgythion* på Tree of life http://tolweb.org/Gorgythion/
* Markku Savela's Lepidoptera and some other life forms: Sjekkliste over artene. Hentet 18.6. 2012.
* Butterflies of America - *Gorgythion* spp. http://www.butterfliesofamerica.com/t/Gorgythion_a.htm

## Eksterne lenker
*
Semjon Tsarapkin

**Semjon Konstantinovitsj Tsarapkin** (russisk: *Семён Константинович Царапкин*, født 4. juni 1906 i Mykolajiv, død 17. september 1984 i Moskva) var en sovjetisk diplomat.

Tsarapkin studerte ved Institutt for orientalske studier i Moskva. Blant språkene han talte var persisk og japansk. Han gikk i 1937 inn i den sovjetiske utenrikstjenesten. Som sjef for avdelingen for Det fjerne østen var han i 1941 involvert i forhandlingene om en ikkeangrepsavtale mellom Sovjetunionen og Japan. I 1944 deltok han i Dumbarton Oaks-konferansen, som ledet fram til dannelsen av De forente nasjoner, og i 1945 var han med ved selve ved grunnleggelseskonferansen for FN i San Francisco. Samme år var han også til stede ved Potsdamkonferansen. Fra 1947 til 1949 var han ved ambassaden i Washington, DC og deretter til 1954 sovjetisk viserepresentant i FNs sikkerhetsråd. Han var i august 1949 formann i Sikkerhetsrådet.. Fra 1966 til 1971 var han ambassadør i Vest-Tyskland. Han var også involvert i nedrustningsforhandlinger.

## Referanser
Cirkus Empress

**Cirkus Empress** var et norsk sirkus som drev turnévirksomhet med enkelte avbrudd fra 1915 til 1928 og fra 1931 til 1959.

Sirkuset ble startet av ekteparet Hartvig Ingolf Mork Berg Leonardi (1888–1956) og Anna Mundeling (1883–1961). De opptrådte sammen som trapesartister i det amerikanske storsirkuset Ringling Brothers Circus under tittelen *Les Leonardis*.

Etter å ha tjent opp en del startkapital, startet Leonardi-paret i 1915 opp Cirkus Empress i Norge. De fikk en del økonomisk støtte fra Annas sirkusfamilie i Danmark.

I 1930 gikk sirkuset konkurs etter et mislykket forsøk på å etablere turnévirksomhet også i Danmark, og da sprakk også ekteskapet. Anna overtok i 1931 restene av Cirkus Norge og gjeninnførte det gamle navnet Cirkus Empress. Hun ble senere gift på ny med sirkusmannen Ludvig Røsby, og sammen gjorde de Cirkus Empress til en blomstrende suksess helt fram til hun i 1959 ble syk og de måtte avvikle driften. Allerede i 1953 hadde Anna Leonardi blitt erklært 25&nbsp;% ufør etter en bilulykke der hun ble alvorlig skadet.

Hun døde på Bakke i Flekkefjord, der sirkuset hadde sitt vinterkvarter.

Blant attraksjonene til Cirkus Empress var foruten akrobater og trapesartister flere dyrenumre, og i en annonse fra 1925 finner vi reklame for «75 personer, 16 hester, 9 isbjørne, hvalroser m. m. m.».

Den senere eieren av Cirkus Arnardo, Arne Arnardo (den gang Arne Otto Lorang Andersen), begynte sirkuskarrieren som stallgutt ved Cirkus Empress da han var fjorten år gammel.

## Referanser
Maurice Thorez

**Maurice Thorez** (født 28. april 1900 i Noyelles-Godault i Pas-de-Calais, død 11. juli 1964 i Istanbul) var en fransk kommunistpolitiker. Han var fra 1930 til 1964 generalsekretær i Parti communiste français.

## Liv og virke
Thorez var gruvearbeider alt fra trettenårsårsalderen, men arbeidet også som landarbeider, sjømann og bakerlærling. Han ble tidlig politisk engasjert. I 1919 ble han med i sosialistpartiet, men gikk raskt over til kommunistpartiet. I 1923 ble han sekretær for partiavdelingen i Pas-de-Calais. Etter en streik som omfattet  arbeidere i oktober 1926 ble han dømt til fjorten måneders fengsel, men straffen ble etter appell redusert til seks måneder.

I 1930 ble han generalsekretær i kommunistpartiet, en posisjon han beholdt livet ut. Thorez hadde Sovjetunionen som sitt ideal. Han var stalinist og sto på denne linjen også etter Khrusjtsjovs oppgjør med Stalin i 1956.

Thorez ble i 1932 første gang innvalgt i Deputertkammeret. Han markerte seg her i kampen mot fattigdom, krig og kolonialisme. Han engasjerte seg i kampen mot den voksende fascismen og nazismen. Etter å ha vært i Moskva for samtaler i 1934 førte han det franske kommunistpartiet inn i Folkefronten, alliansen radikale, sosialister og kommunister dannet for å motstå høyreradikale krefter. Fronten vant valget i 1936 og Thorez ble gjenvalgt til nasjonalforsamlingen.

Fra 1928 til 1943 var Thorez medlem av eksekutivkomitéen i  Den kommunistiske internasjonale. Kommunistpartiet forholdt seg lojalt til Sovjetunionen i første fase av andre verdenskrig og var krigsmotstandere. Thorez gikk i skjul da kommunistpartiet ble forbudt i september 1939. Han ble mobilisert til hæren, men deserterte i oktober 1939 og ble dømt for dette. 
 
I 1943 tok Thorez seg til Sovjetunionen. I november 1944 vendte han tilbake til det frigjorte Frankrike, der han ble rehabilitert av de nye myndighetene under Charles de Gaulle. Han var fra 1944 til 1947 minister i regjeringene til de Gaulle, Félix Gouin, Georges Bidault og Paul Ramadier og var fra 1946 til 1947 også visestatsminister. Thorez satt i nasjonalforsamlingen under hele den fjerde republikk fra 1946 til 1958. 

Til tross for kommunistpartiets svekkelse i den femte republikk, vant Thorez sete i Nasjonalforsamlingen i 1958 og satt der inntil sin død i 1964. Han døde om bord på et skip på veg til Sovjetunionen, der han tilbrakte sommerferiene. 

Selvbiografien *Fils du peuple*, utgitt 1937, ble oversatt til norsk som *Sønn av folket* (Oslo: Falken, 1950).

## Referanser
Jie (folk)

**Jie** (hanzi: 羯; hanyu pinyin: *Jié*; mellomkinesisk uttale: [ki̯at]) var navnet på et lite folkeslag i det nordlige Kina i det fjerde århundre AD. De regnes som et av wu hu-folkene, og oppretta staten Senere Zhao. De fleste jieene, flere hundre tusen av dem, og mange av de andre wu hu'ene ble utryddet i Wei-Jie-krigen etter Senere Zhaos fall, og mange av de overlevende flyktet. Til tross for dette finnes det enkelte referanser til jieene i de neste 200 årene av kinesisk historie. Noen av de viktige krigsherrene under norddynastiene *kan* ha vært jieer.

Ifølge *[[Weishu]]* kommer navnet *jié* fra Jiéshì-området (羯室; i dag Yushe i Shanxi), hvor de hadde bosatt seg. Det kinesiske tegnet "羯" betyr enten «vær» eller «kastrert vær». Ifølge *[[Jin Shu]]* var Senere Zhaos grunnlegger Shi Les forfedre en separat xiongnu-stamme kjent som Qiāngqú (羌渠). Sinologen Edwin G. Pulleyblank identifiserte Qiāngqú med kangjuene, som kan ha hatt et tokharsk opphav. 

Jieenes opprinnelige språk er gått tapt, og deres etnisk-språklige opphav er derfor usikkert. Buddhistmunken Fotudeng nedtegnet i *Jin Shu* en setning av deres språk som "秀支替戾剛僕谷劬禿當;" betydningen er noenlunde kjent siden en kinesisk oversettelse ble gitt i teksten. Flere forskere har ved analysering av denne setningen sluttet seg fram til at jié-språket var tyrkisk, men Pulleyblank mente heller at det kunne være jenisejisk. 

Noen historikere har ment at jieene kan ha vært beslektet med dagens ketere, på grunnlag av alternative og eldre uttaler av 羯 (e.g. *kit* på kantonesisk). Andre mener de kan ha vært beslektet med sogdianerne. 

## Litteratur
*Kurakichi Shiratori: *Über die Sprache des Hiung-nu Stammes und der Tung-hu-Stämme*, Tokyo, 1900
*Wang Zhonghan: *Outlines of Ethnic Groups in China*, Taiyuan, Shanxi Education Press, 2004, s.&nbsp;133, ISBN 7-5440-2660-4
Di (folk)

**Di** (hanzi: 氐; hanyu pinyin: *Dǐ*) var navnet på et folkeslag i 300-tallets Kina. Det ble regnet som et av wu hu-folkene, som innvandret til Nord-Kina under Jìn-dynastiet og Sekstenkongerikene. Merket av tegnet for dǐ (氐) skiller seg fra 狄 (dí), som brukes for å betegne det etnisk ubeslektede nordlige di-folket, som under det tidligere Zhou-dynastiet hadde bebodd Nord-Kina.

Diene bodde i området som i dag utgjør Gansu, Qinghai, Sichuan og Shǎnxī. I det fjerde og begynnelsen av det femte århundre opprettet de statene Tidligere Qin og Senere Liang, to av Sekstenkongerikene. De var nomader og semi-nomader som livnærte seg av hester og geiter på grensa mellom Sichuan og Tibet. 

Diene endte opp med å bli assimilert inn i andre kinesiske befolkninger. Dagens tibetanske baima-folk, som bor i Sørøst-Gansu og Nordvest-Sichuan. kan ha nedstammet fra diene.
Wan Gang

**Wan Gang** (forenklet kinesisk: 万钢; tradisjonell kinesisk: 萬鋼; pinyin: *Wàn Gāng*, født 1. august 1952 i Shanghai i Folkerepublikken Kina) er en kinesisk politiker og ingeniør. Han ble i april 2007 utnevnt til minister for vitenskap og teknologi i Folkerepublikken Kina.

Wan Gang studerte eksperimentell mekanikk ved Tongjiuniversitetet i Shanghai og ble dosent der i 1981 for matematilkk og mekanikk. Han studerte senere ved TU Clausthal i Tyskland og tok doktorgrad i 1990. Fra 1991 arbeidet han for Audi i ledende stillinger for forskning og utvikling. I 2000 vendte han tilbake til Kina. Der opprettet han et forskningsinstitutt for vannstoffsteknologi og elektriske fartøyer ved Tongjiuniversitetet. Fra juli 2004 til august 2007 var han universitetets president.

Wan Gang er medlem og viseformann for Zhi-Gong-partiet. Han er den første regjeringsminister på 35 år som er medlem av et blokkparti, det vil si ikke det kinesiske kommunistparti.

## Referanser


## Eksterne lenker
* 
*  
* Interview mit Wan Gang, von siemens.com
* China Vies to Be World’s Leader in Electric Cars, New York Times 1. april 2009
Zhi-Gong-partiet

**Zhi-Gong-partiet** () er et av åtte små blokkpartier i Folkerepublikken Kina.

Zhi-Gong-partiet ble grunnlagt i oktober 1925 i San Francisco, men partisentralen ble allerede i 1926 lang til Hongkong. Partiet ble i den første tiden ledet av de tidligere Kuomintangmedlemmene Chen Jiongming og Tang Jiyao. De gikk inn for en kinesisk føderalisme og flerpartidemokrati. Etter mandsjuriakrisen var partiet antijapansk, og støttet opp om propaganda og boikotter rettet mot Japan. Under den japanske okkupasjon av Hongkong fra 1941 ble partiet nesten helt oppløst.

Under sin tredje partikongress, i 1947, orienterte partiet seg mot venstre politisk. Siden har det fungert som et talerør for utenlandskinesere. Også etter grunnleggelsen av Folkerepublikken Kina har det hatt denne rollen. 

I april 2007 ble Wan Gang, stedfordtredende formann for partiet, utnevnt til landets tekonologiminister. Det ble første gang siden 1950-årene at en person som ikke tilhørte kommunistpartiet fikk en ministerpost. 

## Referanser


## Eksterne lenker
*
Søvnrykk

**Søvnrykk** (ekstrapyramidal muskelaktivitet, også søvnmyoklonier, hypnagoge rykninger, godartet søvnmyoklonus) er ufrivillige bevegelser som gjøres rett før man faller i søvn.
Mohe (folk)

**Mohe** (kinesisk hanzi: 靺鞨; hanyu pinyin: *Mòhé*; koreansk hanja: 靺鞨; hangeul: 말갈; revidert romanisering: **Malgal**) var et gammelt tungusisk folkeslag i Mandsjuria. De blir noen ganger regnet som forfedrene til jursjenene, mandsjuene og andre tungusiske folk. Ifølge enkelte kilder bodde de opprinnelig nær Liao He og vandret siden sørover. Kildene fra de sørlige koreanske kongedømmene Baekje og Silla fra det første og andre århundre AD nevner mangfoldige slag mot moheene. Senere ble de underlagt det nordlige koreanske riket Goguryeo og dets etterfølger Balhae.

Moheene var inndelt i en rekke stammer, hvorav den mektigste var Sumo Mohe. Denne endte opp med å bli erobret av Goguryeo, og noen andre stammer ble underlagt det kinesiske Sui-dynastiet. I denne perioden vandret mange moheer tilbake til sitt opprinnelige hjemland. Seksjonen om moheene i *"Beidi Zhuan* (北狄傳; "Kommunikasjon med de nordlige barbarene") i *[[Tangshu]]* sier: "Deres land består bare (eller hovedsakelig) av noen titalls *bu* (her omtrent "stammer," men den generelle betydningen er "deler"), som hver har en høvding, hvorav noen er tilknyttet Goguryeo, og noen tjener som vanlige folk (i.e. vasaller) under Tujue.

Moheene spilte også en rolle i kongedømmet Balhae, som eksisterte mellom 698 og 926. Balhaes grunnlegger Dae Joyeong var muligens en tidligere Goguryeo-general fra Sumo Mohe-stammen, selv om *[[Samguk Yusa]]*, et koreansk historieverk nedskrevet flere hundre år senere, hevder han var av Goguryeo-etnisitet. Etter Balhaes fall har man få historiske spor etter moheene, selv om de blir regnet for å være den viktigste etiske gruppen som siden ble jursjenene. 

Navnet Mohe forekommer også som *Maka* i *Shinmaka* (japansk: 新靺鞨, しんまか), "Nye Mohe," som er navnet på en dans og musikkstykke som ble introdusert ved det japanske hoffet i Nara-perioden eller rundt begynnelsen på Heian-perioden fra Balhae. I moderne japanske tekster skrives mohe som *Makastu* (まっかつ) med hiragana, som sannsynligvis er uttalen basert på den standard sinojapanske uttalen av de kinesiske tegnene for mòhé. 

Det etniske navnet Mohe har en merkbar likhet med det senere historisk bekreftede navnet ***Motgit** (på mellomkinesisk; mandarin: 勿吉, *Mòjí*; koreansk: 물길, *Mulgil*; japansk: もつきつ, *Motsukitsu*) og til navnet på merkitene, som motsatte seg mongolenes vekst under Djengis Khan. 

En av mohestammene, Heishui Moe, var forfedre til jursjenene, som igjen var mandsjuenes forfedre.
Springfield (New Zealand)

**Springfield** er en by i Selwyn-distriktet i Canterbury på Sørøya på New Zealand. Under folketellingen i 2001 hadde den 219 innbyggere. Byen ligger ved foten av Søralpene 65 kilometer vest for Christchurch.

Rewi Alley, som er kjent for sitt arbeid i Kina, ble født i byen og er hedret med et lokalt minnesmerke.

15. juli 2007 ble det satt opp en gigantisk rosa doughnut i byen for å markedsføre The Simpsons Movie. 25. september 2009 ble den satt fyr på og ødelagt av en brannstifter.

Byen ligger langs State Highway 73 og jernbanelinjen mellom Christchurch og Greymouth.

## Referanser


## Eksterne lenker
*